55. ΝΟΜΟΘΕΤ.ΔΙΑΤΑΓΜΑ υπ’ αριθ. 139 της 15/21 Σεπτ. 1973 (ΦΕΚ Α΄ 221) Περί τρόπου πληρώσεως θέσεων του Ελεγκτικού Κλάδου του Γενικού Λογιστηρίου του Κράτους και συστάσεως Κλάδου νυκτοφυλάκων παρ’ αυτώ. Άρθρ.1.-1.Υφιστάμεναι κατά την έναρξιν της ισχύος του παρόντος, κεναί οργανικαί θέσεις του Ελεγκτικού Κλάδου του Γενικού Λογιστηρίου του Κράτους, επιτρέπεται να πληρώνται και δια μετατάξεως Βοηθών Ταμείου και Εισπρακτόρων Εσόδων Οργανισμών Τοπικής Αυτοδιοικήσεως, υπηρετούντων εν αποσπάσει παρά τοις Δημοσίοις Ταμείοις, τη αιτήσει των υποβαλλομένη εντός δύο μηνών από της ενάρξεως της ισχύος του παρόντος. 2.Δι’ αποφάσεως του Υπουργού των Οικονομικών, συγκροτείται τριμελής εξ ανωτέρων υπαλλήλων του Γενικού Λογιστηρίου του Κράτους Επιτροπή, ήτις, κατόπιν δοκιμασίας των περί ων η προηγουμένη παράγραφος υπαλλήλων, καταρτίζει πίνακα επιτυχόντων εις την δοκιμασίαν. Δια της αυτής αποφάσεως ορίζεται η εξεταστέα ύλη και ο τρόπος διεξαγωγής της δοκιμασίας. 3.Η μετάταξις ενεργείται δι’ αποφάσεως του Υπουργού των Οικονομικών εκ των περιλαμβανομένων εις τον καταρτισθέντα ως άνω πίνακα επιτυχόντων, εκδιδομένης μετά γνώμην του Υπηρεσιακού Συμβουλίου του Γενικού Λογιστηρίου του Κράτους, συνεκτιμώντος και τα λοιπά ουσιαστικά προσόντα των υποψηφίων. Άρθρ.2.-Οι, κατά τας διατάξεις του προηγουμένου άρθρου, μεταταχθησόμενοι εισπράκτορες εσόδων οργανισμών τοπικής αυτοδιοικήσεως, θα συνεχίσουν εκτελούντες τα εισπρακτορικά των καθήκοντα εις τα εις α υπηρέτουν Δημόσια Ταμεία, μέχρι πληρώσεως των κενωθησομένων θέσεων εισπρακτόρων και δια χρονικόν διάστημα ουχί πέραν του εξαμήνου, λογιζομένου του ανωτέρω χρόνου υπηρεσίας, ως χρόνου πραγματικής υπηρεσίας εν τη οργανική των θέσει ως και δια την βαθμολογικήν και μισθολογικήν αυτών εξέλιξιν. Άρθρ.3.-Οι δυνάμει του άρθρ. 6 του Ν.Δ. 3908/ 1958 «περί τροποποιήσεως και συμπληρώσεως των διατάξεων περί εισπράξεως δημοσίων εσόδων και θεσπίσεως διατάξεών τινων, περί του προσωπικού υπηρεσιών αρμοδιότητος Υπουργείου Οικονομικών και Ελεγκτικού Συνεδρίου κλπ. «διορισθέντες εις την Ταμιακήν Υπηρεσίαν του Γενικού Λογιστηρίου του Κράτους, δύναται να προσμετρήσουν εις την δημοσίαν πολιτικήν υπηρεσίαν των και την προϋπηρεσίαν των ως Δημοτικών ή Κοινοτικών Εισπρακτόρων ή Βοηθών Ταμείου την διανυθείσαν κατ’ απόσπασιν παρά τοις Δημοσίοις Ταμίοις, εφαρμοζομένων αναλόγως των διατάξεων της παρ. 1 του άρθρ.3 του Νόμ. 4464/1965 «περί τροποποιήσεως διατάξεών τινων του Υπαλληλικού Κώδικος κλπ.». Άρθρ.4.-Αι διατάξεις του άρθρ. 2 του Ν.Δ. 82/ 1969 «περί προσμετρήσεως εις την Πολιτικήν Υπηρεσίαν των Δημοσίων Υπαλλήλων και των Υπαλλήλων Νομικών Προσώπων Δημοσίου Δικαίου της προϋπηρεσίας των εις τας Ενόπλους Δυνάμεις, την Βασ. Χωροφυλακήν και το Λιμενικόν Σώμα» και του άρθρ. 8 του Ν.Δ. 169/1969 «περί τακτοποιήσεως εκτάκτων υπαλλήλων των Δημοσίων Υπηρεσιών και Ν.Π.Δ.Δ.» εφαρμόζονται αναλόγως και επί των περί ων τα άρθρ. 1 και 3 του παρόντος υπαλλήλων. Άρθρ.5.-1.Τρεις θέσεις του Κλάδου Γ1 Κλητήρων του Γενικού Λογιστηρίου του Κράτους, μετατρέπονται εις θέσεις Νυκτοφυλάκων επί βαθμοίς 12ω-8ω, συνιστωμένου προς τούτο ιδίου Κλάδου Γ4 Νυκτοφυλάκων, καταργουμένων ισαρίθμων θέσεων εισαγωγικού βαθμού. 2.Προσόν διορισμού εις τον εισαγωγικόν βαθμόν (12ον) ορίζεται το απολυτήριον δημοτικού σχολείου. 3.Κατά την πρώτην εφαρμογή του παρόντος άρθρου αι θέσεις νυκτοφυλάκων δύναται να πληρώνρται και δια μετατάξεως κατά τας κειμένας διατάξεις, εξ ετέρων Κλάδων Γ΄ Κατηγορίας του Γενικού Λογιστηρίου του Κράτους. Άρθρ.6.-Η ισχύς του παρόντος άρχεται από της δημοσιεύσεώς του δια της Εφημερίδος της Κυβερνήσεως. (Αντί για τη σελ. 19(α) Σελ. 19(β) Τεύχος 717-Σελ.11 Γενική Διεύθυνση Δημοσίου Λογιστικού 25.Α.α.53-55 